જો અમેઠીને પોતે વાચા હોત, તો કદાચ તે કંઇક આવી જ ફરિયાદ કરત. જોકે અમેઠી નામના શબ્દ કે શહેરમાં વાચા નથી, પરંતુ અમેઠીના લોકોમાં તો વાચા છે જ અને તેમની આ વાચા આગામી 16મી મેના રોજ જાહેર પણ થઈ જશે. અમેઠી આ વાચા દ્વારા કેવો ચુકાદો આપે છે, તેના ઉપર સૌની નજર રહેશે જ. અમેઠીમાં છેલ્લી બે ચૂંટણીથી જીતતા રાહુલ ગાંધી કોંગ્રેસના ઉપાધ્યક્ષ છે અને મજબૂત નેતા છે. એવી ભવિષ્યવાણી કરતા સૌ ખચકાય છે કે રાહુલ ગાંધી અમેઠીથી ચૂંટણી હારી જશે, પરંતુ આ વખતના ચૂંટણી મેદાનમાં ઉતરેલા ખેરખાંઓને જોઈ લોકો દબાયેલી જીભે એટલું તો ભાસી જ રહ્યાં છે કે અમેઠીમાં રાહુલની જીતનું માર્જિન ઘટી શકે છે.